钦定古今图书集成/理学汇编/学行典/第177卷 > 礼记 > 《冠义》
## 钦定古今图书集成/理学汇编/学行典/第177卷 > 礼记 > 《冠义》

“成人之”者，将责成人礼焉也。责成人礼焉者，将责为
人子、为人弟、为人臣、为人少者之礼行焉。将责四者
之行于人，其礼可不重与？故孝弟忠顺之行立，而后
可以为人，可以为人，而后可以治人也。

〈陈注〉吕氏曰：“所谓成人者，非谓四体肤革异于童稚也，必知人伦之备焉。亲亲、贵贵、长长，不失其序之谓备，此所以为人子、为人弟、为人臣、为人少者之礼行，孝弟忠顺之行立也。有诸己然后可以责诸人，故成人然后可以治人也。”